ddrg/super_eurlex huggingface dataset:
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

που καθορίζει τις τιμές προσανατολισμού στον τομέα του οίνου για την περίοδο 1996/97

(96/C 125/23)

96/0074 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 27,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι κατά τον καθορισμό των τιμών προσανατολισμού των διαφόρων τύπων επιτραπέζιου οίνου πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι για να επιτευχθούν οι στόχοι αυτοί είναι πρωταρχικό να μην αυξηθεί η απόκλιση που υπάρχει μεταξύ της παραγωγής και της ζητήσεως 7 ότι για να επιτευχθεί αυτό πρέπει να καθορισθούν για την περίοδο 1996/97, οι τιμές προσανατολισμού στο ίδιο ύψος με εκείνο που είχε ληφθεί υπόψη κατά την προηγούμενη περίοδο 7

ότι οι τιμές προσανατολισμού πρέπει να καθορίζονται για κάθε τύπο επιτραπέζιου οίνου αντιπροσωπευτικού της κοινοτικής παραγωγής όπως ορίζεται στο παράρτημα III του κανονισμού (ΕΟΚ) αριθ. 822/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1996/97, οι τιμές προσανατολισμού για τους επιτραπέζιους οίνους καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Για το Συμβούλιο

. . .

(1) ΕΕ αριθ. L 84 της 27. 3. 1987, σ. 1.

(2) Βλέπε σελίδα 45 της παρούσας Επίσημης Εφημερίδας.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

που καθορίζει, για την περίοδο από την 1η Ιουλίου 1996 έως τις 30 Ιουνίου 1997, την τιμή βάσεως και τον αντιπροσωπευτικό ποιοτικό τύπο του εσφαγμένου χοίρου

(96/C 125/20)

96/0071 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι κατά τον καθορισμό της τιμής βάσεως του εσφαγμένου χοίρου, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι η τιμή βάσεως πρέπει να καθορίζεται σύμφωνα με τα κριτήρια που προβλέπονται στο άρθρο 4 παράγραφος 1 του κανονισμού (ΕΟΚ) αριθ. 2759/75 για τον ποιοτικό τύπο που ορίζεται από τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, που καθορίζει την κοινοτική κλίμακα ταξινόμησης των σφαγίων χοίρων (3), όπως τροποποιήθηκε τελευταία από τον κανονισμό (ΕΚ) αριθ. 3513/93 (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τιμή βάσεως του εσφαγμένου χοίρου του αντιπροσωπευτικού ποιοτικού τύπου, για την περίοδο από 1ης Ιουλίου 1996 έως τις 30 Ιουνίου 1997, καθορίζεται σε 1 509,39 Ecu/t.

Άρθρο 2

Ο αντιπροσωπευτικός ποιοτικός τύπος ορίζεται συναρτήσει του βάρους και της περιεκτικότητας σε άπαχο κρέας των σφαγίων χοίρων, που καθορίζονται σύμφωνα με το άρθρο 2 παράγραφοι 2 και 3 του κανονισμού (ΕΟΚ) αριθ. 3220/84 ως ακολούθως:

α) τα σφάγια βάρους από 60 έως λιγότερο από 120 kg: κατηγορία Ε,

β) τα σφάγια βάρους από 120 έως 180 kg: κατηγορία R.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Για το Συμβούλιο

. . .

(1) ΕΕ αριθ. L 282 της 1. 11. 1976, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 320 της 22. 12. 1993, σ. 5.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τον καθορισμό, για την περίοδο εκτροφής 1996/97, του ποσού της ενίσχυσης για τους μεταξοσκώληκες

(96/C 125/13)

96/0059 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 845/72 του Συμβουλίου, της 24ης Απριλίου 1972, περί ειδικών μέτρων για την προώθηση της σηροτροφίας (1), όπως τροποποιήθηκε τελευταία από τον κανονισμό (ΕΟΚ) αριθ. 2059/92 (2), και ιδίως το άρθρο 2 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 2 του κανονισμού (ΕΟΚ) αριθ. 845/72 προβλέπει ότι το ποσό της ενίσχυσης για τους μεταξοσκώληκες που εκτρέφονται στην Κοινότητα πρέπει να καθορίζεται ετησίως κατά τρόπο που να συμβάλλει στην εξασφάλιση δικαίου εισοδήματος στον σηροτρόφο, λαμβάνοντας υπόψη την κατάσταση της αγοράς κουκουλιών και ακατέργαστης μέταξας, την προβλεπόμενη εξέλιξή της και την πολιτική των εισαγωγών 7

ότι η εφαρμογή των κριτηρίων που αναφέρονται ανωτέρω οδηγεί στον καθορισμό του ποσού της ενίσχυσης στο επίπεδο που αναφέρεται κατώτερω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εκτροφής 1996/97, το ποσό της ενίσχυσης για τους μεταξοσκώληκες, που αναφέρεται στο άρθρο 2 του κανονισμού (ΕΟΚ) αριθ. 845/72, καθορίζεται σε 133,32 Ecu ανά χρησιμοποιούμενο κουτί μεταξοσπόρων.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Για το Συμβούλιο

. . .

(1) ΕΕ αριθ. L 100 της 27. 4. 1972, σ. 1.

(2) ΕΕ αριθ. L 215 της 30. 7. 1992, σ. 19.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τον καθορισμό της ενδεικτικής τιμής του γάλακτος και των τιμών παρεμβάσεως του βουτύρου και του αποκορυφωμένου γάλακτος σε σκόνη για την περίοδο από 1ης Ιουλίου 1996 έως 30 Ιουνίου 1997

(96/C 125/15)

96/0067 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα των του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 3 παράγραφος 4 και το άρθρο 5,

Εκτιμώντας:

ότι, κατά τον ετήσιο καθορισμό των κοινών γεωργικών τιμών, πρέπει να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι πρέπει, ως εκ τούτου, η ενδεικτική τιμή του γάλακτος να βρίσκεται σε σχέση ισορροπίας με τις τιμές των άλλων γεωργικών προϊόντων, και ιδιαίτερα με την τιμή του βοείου κρέατος, και να ανταποκρίνεται στις επιδιωκόμενες κατευθύνσεις όσον αφορά τη βοοτροφία 7 ότι είναι, εξάλλου, απαραίτητο να ληφθούν υπόψη, κατά τον καθορισμό αυτής της τιμής, οι προσπάθειες της Κοινότητας να καθιερώσει μακροπρόθεσμα μια ισορροπία μεταξύ της προσφοράς και της ζήτησης στην αγορά του γάλακτος, λαμβάνοντας υπόψη τις εξωτερικές συναλλαγές γάλακτος και γαλακτοκομικών προϊόντων 7

ότι οι τιμές παρέμβασης του βουτύρου και του αποκορυφωμένου γάλακτος σε σκόνη έχουν σκοπό να συμβάλλουν στην επίτευξη της ενδεικτικής τιμής του γάλακτος 7 ότι είναι απαραίτητο να καθοριστούν τα επίπεδά τους, λαμβάνοντας υπόψη τόσο τη γενική κατάσταση προσφοράς και ζήτησης στη γαλακτοκομική αγορά της Κοινότητας όσο και τις δυνατότητες διάθεσης του βουτύρου και του αποκορυφωμένου γάλακτος σε σκόνη στην αγορά της Κοινότητας και τη διεθνή αγορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1996 έως 30 Ιουνίου 1997, η ενδεικτική τιμή του γάλακτος και οι τιμές παρεμβάσεως των γαλακτοκομικών προϊόντων καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Για το Συμβούλιο

. . .

(1) ΕΕ αριθ. L 148 της 28. 6. 1968, σ. 13.

(2) Βλέπε σελίδα 25 της παρούσας Επίσημης Εφημερίδας.
Πρόταση απόφασης του Συμβουλίου με την οποία καταργείται η απόφαση 94/939/ΕΚ (1) όσον αφορά την παροχή περαιτέρω μακροοικονομικής συνδρομής στη Σλοβακική Δημοκρατία

(96/C 84/07)

COM(96) 9 τελικό - 96/0018(CNS)

(Υποβλήθηκε από την Επιτροπή στις 24 Ιανουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση που υπέβαλε η Επιτροπή μετά από διαβουλεύσεις με τη νομισματική επιτροπή,

τη γνωμοδότηση του Ευρωπαϊκού Κοινοβουλίου,

Εκτιμώντας:

ότι με την απόφαση 94/939/ΕΚ, το Συμβούλιο ενέκρινε τη χορήγηση περαιτέρω μακροοικονομικής συνδρομής προς τη Σλοβακική Δημοκρατία, ύψους 130 εκατομμυρίων Ecu με τη μορφή μεσοπρόθεσμου δανείου 7

ότι, ωστόσο, η Επιτροπή και οι σλοβακικές αρχές δεν σημείωσαν ικανοποιητική πρόοδο όσον αφορά τη συμφωνία των όρων οικονομική πολιτική που συνοδεύουν την εν λόγω δανειοδοτική διευκόλυνση, ειδικότερα δε την έγκαιρη κατάργηση της κατά 10 % πρόσθετης επιβάρυνσης κατά την εισαγωγή καταναλωτικών αγαθών που θέσπισε η Σλοβακική Δημοκρατία τον Μάρτιο 1994 7

ότι, επιπλέον, η σλοβακική κυβέρνηση αποφάσισε τον Ιούνιο 1995 να ακυρώσει το πρόγραμμα μαζικής ιδιωτικοποίησης που βασιζόταν στη χορήγηση κουπονιών έναντι μετοχών, και ότι η απόφαση αυτή καθώς και άλλες αποφάσεις της κυβέρνησης είχαν ως αποτέλεσμα την καθυστερημένη διαμόρφωση και εφαρμογή της ιδιωτικοποίησης καθώς και άλλων ουσιαστικής σημασίας πολιτικών διαρθρωτικής μεταρρύθμισης 7

ότι η μεσοπρόθεσμη αναθεώρηση του οικονομικού προγράμματος που συμφωνήθηκε μεταξύ της Σλοβακικής Δημοκρατίας και του ΔΝΤ και υποστηρίχθηκε από μια «συμφωνία stand-by» δεν ολοκληρώθηκε και ότι οι συζητήσεις μεταξύ των σλοβακικών αρχών και της Παγκόσμιας Τράπεζας σχετικά με το «δάνειο προσαρμογής για τις επιχειρήσεις και τον χρηματοπιστωτικό τομέα» έχουν διακοπεί 7

ότι η κατάσταση του ισοζυγίου πληρωμών καθώς και των συναλλαγματικών αποθεμάτων της Σλοβακικής Δημοκρατίας έχει ενισχυθεί σημαντικά και ότι η πρόσβαση της Σλοβακικής Δημοκρατίας στις διεθνείς ιδιωτικές κεφαλαιαγορές έχει βελτιωθεί σε μεγάλο βαθμό 7

ότι η ενίσχυση του εξωτερικού σκέλους της οικονομίας της χώρας επέτρεψε στη Σλοβακική Δημοκρατία να σταματήσει τις αγορές με βάση τη «συμφωνία stand-by» που εγκρίθηκε από το ΔΝΤ στις 22 Ιουλίου 1994 7

ότι, κάτω από αυτές τις περιστάσεις, δεν υπάρχει λόγος εφαρμογής της κοινοτικής μακροοικονομικής συνδρομής προς την Σλοβακική Δημοκρατία και ότι η συνδρομή αυτή πρέπει συνεπώς να διακοπεί 7

ότι η συνθήκη δεν προβλέπει, για την έγκριση της απόφασης αυτής, διαφορετικές αρμοδιότητες από εκείνες που αναφέρονται στο άρθρο 235,

ΑΠΟΦΑΣΙΖΕΙ:

Άρθρο μόνο

Με την παρούσα απόφαση καταργείται η απόφαση 94/939/ΕΚ.

(1) ΕΕ αριθ. L 366 της 31. 12. 1994, σ. 30.
Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 2686/94 του Συμβουλίου για την καθιέρωση ειδικού συστήματος βοήθειας στους παραδοσιακούς προμηθευτές μπανάνας ΑΚΕ

(96/C 92/05)

COM(96) 33 τελικό - 96/0028(SYN)

(Υποβλήθηκε από την Επιτροπή την 1η Φεβρουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Χ,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας με τη διαδικασία που προβλέπεται στο άρθρο 189 Γ της συνθήκης,

Εκτιμώντας:

ότι ο κανονισμός (ΕΚ) αριθ. 2686/94 του Συμβουλίου (1) προβλέπει την παροχή χρηματοδοτικής βοήθειας υπό μορφή στήριξης του εισοδήματος 7

ότι η εν λόγω στήριξη του εισοδήματος πρέπει να συμπληρώνει τις μεταφορές στο πλαίσιο του συστήματος σταθεροποίησης των εισοδημάτων από εισαγωγές (Stabex), οι οποίες πραγματοποιούνται όταν συντρέχουν οι ίδιες περιστάσεις 7

ότι τα στατιστικά στοιχεία που απαιτούνται για να υπολογισθούν οι μεταφορές στο πλαίσιο του συστήματος Stabex και η στήριξη του εισοδήματος για το προηγούμενο έτος δεν είναι διαθέσιμα πριν από το δεύτερο τρίμηνο εκάστου έτους, με αποτέλεσμα να είναι αναγκαία η μετάθεση της ημερομηνίας λήξεως της ισχύος του κανονισμού, ούτως ώστε να πληρούνται όλες οι προϋποθέσεις που αυτός προβλέπει 7

ότι ο εν λόγω κανονισμός προβλέπει επίσης την παροχή τεχνικής και χρηματοδοτικής βοήθειας, πέραν αυτής την οποία προβλέπει η τέταρτη σύμβαση ΑΚΕ-ΕΟΚ, για προγράμματα που έχουν ως στόχο να βοηθηθούν οι παραγωγοί να προσαρμοσθούν στα νέα δεδομένα της αγοράς 7

ότι η μετάθεση της ημερομηνίας λήξεως της ισχύος του κανονισμού επιβάλλεται προκειμένου να υπάρχει ένα εύλογο χρονικό περιθώριο για την εκπόνηση, υποβολή και έγκριση των εν λόγω προγραμμάτων στο πλαίσιο του υφιστάμενου προϋπολογισμού 7

ότι, για να είναι δυνατή η εκπλήρωση όλων των προϋποθέσεων που ο κανονισμός προβλέπει για τη χορήγηση της βοήθειας και για να είναι εφικτή η ικανοποιητική διαχείριση και κατανομή των δημοσιονομικών πόρων που έχουν ήδη διατεθεί για το τρέχον έτος, είναι αναγκαία η μετάθεση της ημερομηνίας λήξεως της ισχύος του κανονισμού από τις 28 Φεβρουαρίου 1996 στις 31 Δεκεμβρίου 1996,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 11 παράγραφος 2 του κανονισμού (ΕΚ) αριθ. 2686/94 τροποποιείται και ορίζει πλέον τα εξής: «Εφαρμόζεται από την 1η Ιουλίου 1993. Η ισχύς του λήγει στις 31 Δεκεμβρίου 1996».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 29 Φεβρουαρίου 1996. Η ισχύς του λήγει στις 31 Δεκεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 286 της 5. 11. 1994, σ. 1.
Τροποποιημένη πρόταση κανονισμού του Συμβουλίου για την τροποποίηση των κανονισμών (ΕΟΚ) αριθ. 404/93 και (ΕΟΚ) αριθ. 1035/72 οι οποίοι αφορούν τον τομέα της μπανάνας και εκείνο των οπωροκηπευτικών αντιστοίχως, καθώς και του κανονισμού (ΕΟΚ) αριθ. 2658/87 όσον αφορά τη δασμολογική και στατιστική ονοματολογία και το κοινό δασμολόγιο

(96/C 92/06)

COM(96) 37 τελικό - 95/0084(CNS)

(Υποβλήθηκε από την Επιτροπή σύμφωνα με το άρθρο 189 Α, παράγραφος 2 της συνθήκης ΕΚ στις 7 Φεβρουαρίου 1996)

Στις 6 Απριλίου 1995, η Επιτροπή υπέβαλε την εξής πρόταση στο Συμβούλιο (1).

Λαμβάνοντας υπόψη τη γνώμη του Ευρωπαϊκού Κοινοβουλίου, την οποία εξέδωσε στις 12 Δεκεμβρίου 1995, η αρχική πρόταση τροποποιείται ως εξής:

1. Ο τίτλος γίνεται:

Πρόταση κανονισμού (ΕΚ) αριθ. . . . του Συμβουλίου για την τροποποίηση του κανονισμού (ΕΟΚ) αριθ. 404/93 όσον αφορά την κοινή οργάνωση της αγοράς στον τομέα της μπανάνας.

2. Η πρώτη αιτιολογική σκέψη διαγράφεται.

3. Στο άρθρο 1, διαγράφεται η πρώτη παράγραφος. (Τροποποιείται η απαρίθμηση των παραγράφων που ακολουθούν).

4. Διαγράφονται τα άρθρα 2 και 3.

(1) COM(95) 114 τελικό (ΕΕ αριθ. C 136 της 3. 6. 1995, σ. 18).
Πρόταση απόφασης του Συμβουλίου για την καθιέρωση της διαδικασίας υιοθέτησης της κοινοτικής θέσης στο πλαίσιο της μεικτής επιτροπής της τελωνειακής ένωσης που συστάθηκε από την απόφαση 1/95 του Συμβουλίου σύνδεσης ΕΚ-Τουρκίας, σχετικά με την εφαρμογή της τελικής φάσης της τελωνειακής ένωσης

(96/C 84/08)

COM(96) 18 τελικό - 96/0020(CNS)

(Υποβλήθηκε από την Επιτροπή στις 25 Ιανουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235, σε συνδυασμό με το άρθρο 228 παράγραφος 2, δεύτερη πρόταση, παράγραφος 3 πρώτο εδάφιο και παράγραφος 4,

τη γνώμη του Ευρωπαϊκού Κοινοβουλίου,

την πρόταση της Επιτροπής,

Εκτιμώντας:

ότι, με την απόφαση 1/95, το Συμβούλιο σύνδεσης ΕΚ-Τουρκίας συνέστησε τη μεικτή επιτροπή της τελωνειακής ένωσης 7 ότι αυτή η επιτροπή μπορεί να κάνει συστάσεις στο Συμβούλιο σύνδεσης και διαθέτει το δικαίωμα να εκδίδει αποφάσεις στις περιπτώσεις που προβλέπονται από την απόφαση 1/95 7

ότι, ενόψει των μέτρων που καλείται να λάβει η επιτροπή, κρίνεται αναγκαίο να καθοριστούν οι λεπτομέρειες των κοινών θέσεων τις οποίες η Κοινότητα που εκπροσωπείται από την Επιτροπή στο πλαίσιο της επιτροπής αυτής, θα υιοθετήσει έναντι της Τουρκίας 7

ότι η μεικτή επιτροπή της τελωνειακής ένωσης καλείται να παρεμβαίνει για να εξασφαλίζει την ορθή λειτουργία της τελωνειακής ένωσης και να εγγυάται της ελευθερίας των εμπορικών συναλλαγών μεταξύ των μερών 7 ότι από τα ανωτέρω συνάγεται το ότι οι κοινές θέσεις που θα υιοθετήσει η Κοινότητα υπάγονται στο πεδίο εφαρμογής του άρθρου 113 της συνθήκης για την ίδρυση της Ευρωπαϊκής Κοινότητας και ότι η προβλεπόμενη από αυτό το άρθρο διαδικασία, εφαρμόζεται κατ' αρχήν 7

ότι ωστόσο πρέπει να προβλεφθεί ότι η κοινή θέση θα εγκρίνεται από την Επιτροπή όταν αυτή η θέση αφορά την εφαρμογή κοινοτικής νομοθεσίας μέσω, κατά περίπτωση, τεχνικών προσαρμογών ή την εξέταση μιας συμπεριφοράς που αντίκειται προς τους κανόνες του ανταγωνισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η θέση της Κοινότητας στο πλαίσιο της μεικτής επιτροπής της τελωνειακής ένωσης εγκρίνεται από το Συμβούλιο που αποφασίζει με ειδική πλειοψηφία μετά από πρόταση της Επιτροπής, με την επιφύλαξη των διατάξεων του άρθρου 2 της παρούσας απόφασης.

Άρθρο 2

Η θέση της Κοινότητας στο πλαίσιο της μεικτής επιτροπής της τελωνειακής ένωσης εγκρίνεται από την Επιτροπή όταν αφορά την απλή μεταφορά στην τελωνειακή ένωση των πράξεων κοινοτικού δικαίου μέσω, κατά περίπτωση, τεχνικών προσαρμογών ή την εξέταση συμπεριφοράς που αντίκειται προς τους κανόνες του ανταγωνισμού.
Πρόταση κανονισμού (ΕΚ) του Συμβουλίου που τροποποιεί τον κανονισμό (ΕΟΚ) αριθ. 3906/89 για την επέκταση της οικονομικής ενίσχυσης στη Βοσνία-Ερζεγοβίνη

(96/C 179/05)

COM(95) 728 τελικό - 95/0361(CNS)

(Υποβλήθηκε από την Επιτροπή στις 22 Δεκεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 3906/89 (1) προβλέπει την πραγματοποίηση δράσεων οικονομικής υποστήριξης με σκοπό την ενίσχυση της διαδικασίας της οικονομικής και κοινωνικής μεταρρύθμισης που έχει αρχίσει σε ορισμένες χώρες της Κεντρικής και Ανατολικής Ευρώπης 7

ότι το παράρτημα του εν λόγω κανονισμού απαριθμεί τις χώρες που δικαιούνται την υποστήριξη αυτή 7

ότι, μετά από την ειρηνευτική συμφωνία που μονογραφήθηκε από τη Βοσνία-Ερζεγοβίνη, στις 21 Νοεμβρίου 1995, θα πρέπει να εισαχθεί το κράτος αυτό στον κατάλογο των δικαιούχων χωρών, ώστε να μπορεί να συμμετέχει στο καθεστώς ενίσχυσης του κανονισμού (ΕΟΚ) αριθ. 3906/89 7

ότι στο εξής μπορεί να θεωρείται ότι πληρούνται οι όροι που επιτρέπουν την εισαγωγή της Βοσνίας-Ερζεγοβίνης στις χώρες που δικαιούνται την υποστήριξη αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εισάγεται στο παράρτημα του κανονισμού (ΕΟΚ) αριθ. 3906/89, η ακόλουθη χώρα: «Βοσνία-Ερζεγοβίνη».

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 375 της 23. 12. 1989, σ. 11 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1366/95 (ΕΕ αριθ. L 133 της 17. 6. 1995, σ. 1).
Πρόταση οδηγίας του Συμβουλίου για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους (96/C 193/05) (Κείμενο που παρουσιάζει ενδιαφέρον για τον ΕΟΧ) COM(95) 415 τελικό - 95/0226(SYN)

(Υποβλήθηκε από την Επιτροπή στις 8 Σεπτεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

>ΘΕΣΗ ΠΗΝΑΚΑ>

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ΚΕΦΑΛΑΙΟ I Γενικές διατάξεις

Άρθρο 1

>ΘΕΣΗ ΠΗΝΑΚΑ>

Άρθρο 2

>ΘΕΣΗ ΠΗΝΑΚΑ>

Άρθρο 3

>ΘΕΣΗ ΠΗΝΑΚΑ>

ΚΕΦΑΛΑΙΟ II Εξαιρέσεις και παρεκκλίσεις

Άρθρο 4

>ΘΕΣΗ ΠΗΝΑΚΑ>

Άρθρο 5

>ΘΕΣΗ ΠΗΝΑΚΑ>

Άρθρο 6

>ΘΕΣΗ ΠΗΝΑΚΑ>

ΚΕΦΑΛΑΙΟ III Τελικές διατάξεις

Άρθρο 7

>ΘΕΣΗ ΠΗΝΑΚΑ>

Άρθρο 8

>ΘΕΣΗ ΠΗΝΑΚΑ>

Άρθρο 9

>ΘΕΣΗ ΠΗΝΑΚΑ>

Άρθρο 10

>ΘΕΣΗ ΠΗΝΑΚΑ>

Άρθρο 11

>ΘΕΣΗ ΠΗΝΑΚΑ>

Άρθρο 12

>ΘΕΣΗ ΠΗΝΑΚΑ>

Άρθρο 13

>ΘΕΣΗ ΠΗΝΑΚΑ>

ΠΑΡΑΡΤΗΜΑ I

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ III ΜΕΡΟΣ Α

Καταργούμενες οδηγίες (αναφερόμενες στο άρθρο 10)

Η οδηγία 77/143/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους και οι διαδοχικές τροποποιήσεις της:

- Οδηγία 88/449/ΕΟΚ του Συμβουλίου

- Οδηγία 91/225/ΕΟΚ του Συμβουλίου

- Οδηγία 91/328/ΕΟΚ του Συμβουλίου

- Οδηγία 92/54/ΕΟΚ του Συμβουλίου

- Οδηγία 92/55/ΕΟΚ του Συμβουλίου

- Οδηγία 94/23/ΕΚ της Επιτροπής

ΠΑΡΑΡΤΗΜΑ III ΜΕΡΟΣ Β

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
Πρόταση οδηγίας του Συμβουλίου για την τροποποίηση της οδηγίας 94/80/ΕΚ περί των λεπτομερών κανόνων άσκησης του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι (96/C 74/10) COM(95) 499 τελικό - 96/0016(CNS)

(Υποβλήθηκε από την Επιτροπή στις 12 Ιανουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο της 8β παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής Περιφερειών,

Εκτιμώντας:

ότι το παράρτημα της οδηγίας 94/80/ΕΚ (1) περί των λεπτομερών κανόνων άσκησης του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι διευκρινίζει ποιοί είναι οι κύριοι οργανισμοί τοπικής αυτοδιοίκησης σε κάθε κράτος μέλος 7

ότι, μετά την προσχώρηση της Αυστρίας, της Φινλανδίας και της Σουηδίας, πρέπει να τροποποιηθεί το παράρτημα της οδηγίας 94/80/ΕΚ ώστε να διευκρινιστεί ποιοί είναι οι κύριοι οργανισμοί τοπικής αυτοδιοίκησης στις τρείς αυτές χώρες 7

ότι, σύμφωνα με την πράξη προσχώρησης της Αυστρίας, Σουηδίας και Φινλανδίας, εφαρμόζεται στις νήσους Εland η οδηγία 94/80/ΕΚ, όπου οι φινλανδοί υπήκοοι που δεν έχουν δικαίωμα κατοικίας και οι λοιποί υπήκοοι κρατών μελών της Ένωσης υπόκεινται στους ίδιους όρους όσον αφορά την περίοδο διαμονής για την άσκηση του δικαιώματος τους εκλέγειν και εκλέγεσθαι κατά τις δημοτικές και κοινοτικές εκλογές,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας 94/80/ΕΚ προστίθενται οι ακόλουθες περιπτώσεις:

Για την Αυστρία

Gemeinden, Bezirke in der Stadt Wien

Για την Φινλανδία

kunta, kommun, kommun pε Εland

Για τη Σουηδία

Kommuner, Landsting

Άρθρο 2

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα οδηγία απευθύνεται στα κράτη μέλη.

(1) ΕΕ αριθ. L 368 της 30. 12. 1994.